**Ұйымдасқан оқу қызметінің технологиялық картасы**

**Күні:**

**Топ:** «Балауса» мектепалды дайындық тобы

**Білім беру саласы:** «Таным»

**Білім беру бөлімі:**  «Жаратылыстану»

**Сабақтың тақырыбы: «**Жанды және жансыз табиғат»

**Міндеттері:**

**1.Тәрбиелік міндеті:** Айналада қоршаған жанды, жансыз табиғат нысандарына және бір-біріне қамқорлық қарым - қатынасқа баулу.

**2.Білімділік міндеті:** Балалардың табиғаттағы мінез-құлық ережелері туралы білімдерін нақтылау; жанды және жансыз табиғат иелерімен, олардың маңыздылығы, бір-бірімен байланысымен таныстыру, оларды ажырата білуге үйрету.

**3.Түзете-дамытушылық міндеті:** балалардың танымдық қызығушылықтарын арттыру, логикалық ойлау қабілеттерін дамыту.

**Сөздік қор+билингвальды компонент:** табиғат-природа, живая природа-жанды табиғат, неживая природа-жансыз табиғат

**Әдіс-тәсілдер:** түсіндіру, көрсету, сұрақ-жауап, дидактикалық ойын, жұмбақ.

**Көрнекіліктер:** жанды және жансыз табиғат жайлы суреттер, сызба-сурет, дидактикалық ойынға қажет құралдар, бағалау-рефлексияға қажет суреттер, аудиожазба.

**Алдын-ала атқарылатын жұмыстар:** серуен кезінде жанды, жансыз табиғат нысандарын бақылау

|  |  |  |
| --- | --- | --- |
| Әрекет кезеңдері | Тәрбиешінің іс-әрекеті | Балалардың іс-әрекеті |
| **Мотивациялық қозғаушы****Іздеу- ұйымдас-тырушы****Рефлек-сиялық түзетуші** | **Шаттық шеңбері** Арайлап таң аттыАлтын сәуле тараттыЖарқырайды даламызЖарқырайды қаламызҚайырлы таң достарымҚайырлы таң бақшамыз**Жаңа сабақ**  **кіріспе****Балаларға жұмбақ жасыру:**Бір жерінде ыстық, бір жерінде суықБір жерінде күн, бір жерінде түнӨзі доп сияқты, бәріне болған мекен,Керемет алып неткен!-Дұрыс айтасыңдар, ол – Жер ғаламшары.-Онда кімдер, нелер мекендейді?-Балалар, дұрыс айтасыңдар. Ал біз немен демаламыз? Шөлдегенде нені ішеміз? -Мына суреттен нелерді көріп тұрсыңдар? -Бұлардың бәрін бір сөзбен не дейміз?- Табиғат – бізді  қоршаған  орта - ауа, күн  мен   жер,  су,  ағаштар, құстар  мен  жануарлар. Олай болса бүгін біз сендермен табиғатқа саяхатқа шығамыз. Дайынсыңдар ма? Алдымен табиғаттағы тәртіп ережелерін есімізге түсіріп алайық:**«Табиғаттағы тәртіп ережелері» д/о**Шарты: сурет-белгілер бойынша табиғаттағы тәртіп ережелерін айтады.**«Табиғат   дыбыстары»**   аудиожазбасын   тыңдау. **-**Балалар  ненің дыбысын  естідіңдер? -Саяхатқа дайындығымыз көрініп тұр, балалар, олай болса саяхатты бастайық. Айналадан нелерді көріп тұрсыңдар (слайд-презентация)**Тәрбиешінің түсіндіруі**-Балалар, жалпы табиғат     екіге  бөлінеді. Ол  тірі, яғни жанды табиғат   және өлі - жансыз  табиғат деп аталады. **Жанды табиғатқа:**  ағаш, шөп, гүл, адамдар, аңдар, құстар, жәндіктер, балықтар жатады. Өйткені, олар  өседі, тыныс алады, қоректенеді, көбейеді, қозғалады, табиғаттың бір бөлшегі.          **Жансыз табиғатқа:** су, тас, құм, ауа  жатады. Олар өспейді, тыныс алмайды, өздігінен қозғалмайды, қоректенбейді. Жанды және жансыз табиғат иелері бір-бірімен тығыз байланысты. Өйткені адам сусыз, ауасыз тіршілік ете алмайды. Өсімдіктер топырақсыз, сусыз, ауасыз тіршілік ете алмайды. *Сызба бойынша талдау.***Сергіту жаттығуы** Самал жел бізді желдетші Күн нұры бізді жарқырат Таза ауа бізге дем берші Мөлдір су бізді салқындат.**«Жанды және жансыз табиғат иелерін анықтаймыз» д/о**Мақсаты: жанды және жансыз табиғат иелерін анықтап, топтастыра білу.Шарты: суреттерді топтастырады. **«Табиғат бізді неге үйретеді?» дидактикалық ойыны**Мақсаты: өз ойларын дәлелді айту, тіршілік иелерінің ерекшеліктерін көре білу.-Балалар, құстар не істей алады? Қанеки, енді ойланып көрейік, адамдар құстардан нені үйренді?-Ал, жарқыраған күн бізге не береді? Егер аспанда күн болмаса, не болушы еді? Сонда адамдарға, яғни бізге күннен нені үйренуге болады? Қандай болуды үйренуіміз керек?**«Жақсы-жаман» ТРИЗ ойыны**Мақсаты: логикалық ойлау, себеп-салдарлық байланыс жасап, өз пікірлерін дәлелдей білуге үйрету, жансыз табиғатқа жататын су, оттың жағымды, жағымсыз жақтарын айту арқылы олардың табиғаттағы алатын маңызын түсіндіру.-Суреттерге, өздерінің білетін мағлұматтарына сүйеніп, от пен судың пайдалы және зиянды жақтарын айтады.-Балалар, оттың да судың да пайдалы әрі зиянды жақтары көп екен. Айналамыздағы табиғатта барлығы бір-бірімен тығыз байланысты. **Сабақты қорытындылау**-Балалар, бүгін сабақта не жайлы білдік?-Балалар, қазір бүгінгі сабақты қорытындылап, өзімізді бағалайық:-егер жанды, жансыз табиғат жайлы ештеңе түсінбедім, тағы да қайталап, білгім келеді деп ойласаңдар бағдаршамның қызыл көзін таңдаймыз;-егер түсіндім, тағы да сәл қайталау керек болса, онда бағдаршамның сары көзін таңдайық;-ал бәрін жақсы түсіндім, басқаларға да айтып бере аламын деп ойласаңдар бағдаршамның жасыл түсін таңдайық. Оқу қызметіне жақсы қатысқан балаларды мадақтау. | Шеңберге тұрып, қайталайдыЖұмбақтың шешімін табады-жерАдамдар, құстар, жануарларАуа; суСуреттерді атайдыТабиғат деп айтамызСурет белгілерге қарап, ережелерді айтадыЖелдің, құстардың, аюдың, судың дыбысын естідікМұқият тыңдайдыЖаттығуды орындайды Тақтаға шығып, суреттерді қоядыҰша аладыӨз ойларын айтады Жарық пен жылу бередіӨз ойларын айтады Тәрбиеші көмегімен өз ойларын айтадыОт пен судың жағымды, жағымсыз жақтарын айтадыЖанды, жансыз табиғат жайлыӨз таңдауларын жасайды |

**Күтілетін нәтиже:**
**Нені біледі:** табиғаттағы тәртіп ережелерін;
**Нені меңгерді:** өзі білетін мағлұматқа сүйеніп, от пен судың дағымды, жағымсыз жағын айтуды; жанды, жансыз табиғат иелерінің ерекшеліктері мен байланысын анықтауды;
**Нені жасай алады:** өз ойларын айтып, нұсқау б-ша тапсырмаларды орындайды.